શ્રાવણ અર્થાત્ શ્રવણ કરવાનો, સત્સંગનો મહિનો, મોક્ષ-મુક્તિ માટેનો મહિનો. અવિદ્યાના નાશનો મહિનો, જ્ઞાનના અર્ચન માટેનો, અજ્ઞાનના છેદનનો મહિનો, સાધના ચતુર્માસ મેળવવાનો મહિનો. અવિદ્યા, કામ, કર્મની ગ્રંથિના ભેદનનો છેદનનો મહિનો. વાસના, કામના દહનનો મહિનો. દાન-ધર્મનો મહિનો, સંદેહ, શંકાના શમનનો મહિનો, તીર્થયાત્રાનો મહિનો. ત્રિપુટીના ભંગનો મહિનો, ત્રિપુટીનો ભંગ થાય તો જ ભસ્માકિત કરી ત્રિપુંડ થાય. અંતઃકરણની શુદ્ધિનો મહિનો.